# Nototènia negra

La nototènia negra (Dissostichus eleginoides) és una espècie de peix pertanyent a la família dels nototènids.

## Descripció

* Pot arribar a fer 215 cm de llargària màxima (normalment, en fa 70) i 9.600 g de pes.
* Cos fusiforme, més aviat allargat i recobert d'escates grans i més o menys suaus.
* Els adults presenten un color marró grisenc amb franges fosques més o menys visibles. Aleta dorsal espinosa i vorejada distalment per una zona fosca. Els joves no tenen franges transversals i, normalment, presenten un color marró grisós o gris acerat.
* Galtes i opercles amb escates petites.
* Boca grossa.
* Dues aletes dorsals: la primera amb 8-11 espines flexibles i la segona amb 26-30 radis tous.
* 26-30 radis a l'aleta anal.
* Aletes pectorals grosses, en forma de ventall, amb 24 radis i molt més llargues que les pelvianes.
* 8-10 espines i 28-30 radis tous a l'aleta dorsal i cap espina i 28-30 radis tous a l'anal.
* 53-54 vèrtebres.
* 88-104 escates a la línia lateral superior i 61-77 a la inferior.
* No té en la seua sang substàncies anticongelants com altres peixos antàrtics.

## Reproducció

Els ous i les larves són grossos, i arriba a la maduresa sexual entre els 6 i els 8 anys de vida (quan fa 45 cm de llargada aproximadament).

## Alimentació

Les larves es nodreixen de zooplàncton i els joves de krill i peixets.

## Depredadors

És depredat per l'albatros cellanegre (Diomedea melanophris), el catxalot (Physeter macrocephalus) i l'orca (Orcinus orca); a les illes del Príncep Eduard per l'ós marí antàrtic (Arctocephalus gazella), i, a les illes Malvines, per Cottoperca gobio, Salilota australis, Bathyraja brachyurops, Bathyraja griseocauda i Bathyraja albomaculata.

## Hàbitat

És un peix d'aigua marina, pelàgic-oceànic, oceanòdrom (fa migracions entre les zones de fresa i les d'alimentació) i de clima temperat (33°S-66°S, 77°W-180°E), el qual viu entre 50 i 3.850 m de fondària (normalment, entre 70 i 1.500).

## Distribució geogràfica

Es troba des del sud de Xile fins a la Patagònia argentina i les illes Malvines; el Pacífic sud-occidental (l'illa Macquarie) i l'oceà Antàrtic (Geòrgia del Sud). També és present a les illes subantàrtiques i les elevacions submarines de l'Índic sud.

## Ús comercial

És emprat com a aliment (tot i que hom sospita que conté alts nivells de mercuri), encara que els mètodes de pesca emprats per a la seua captura són problemàtics (la pesca d'arrossegament fa malbé el fons marí i els quilòmetres de palangres amb carnada ofeguen els albatros i d'altres aus marines en perill d'extinció).

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Hureau, J.-C., 1985. Nototheniidae. P. 323-385. A: W. Fischer i J.C. Hureau (eds.). FAO species identification sheets for fishery purposes. Southern Ocean (Fishing areas 48, 58 and 88). Roma. Vol. 2:233-470.
* 1 2 3 4 Dirección Nacional de Recursos Acuáticos del Uruguay (castellà)
* ↑ Cherel, Y., H. Weimerskirch i C. Trouvé, 2000. Food and feeding ecology of the neritic-slope forager black-browed albatross and its relationships with commercial fisheries in Kerguelen waters. Mar. Ecol. Prog. Ser. 207:183-199.
* ↑ Klages, N.T.W. i M.N. Bester, 1998. Fish prey of fur seals Arctocephalus spp. At subantarctic Marion Island. Mar. Biol. 131(3):559-566.
* ↑ Laptikhovsky, V.V. i A.I. Arkhipkin, 2003. An impact of seasonal squid migrations and fishing on the feeding spectra of subantartic notothenioids Patagonotothen ramsayi and Cottoperca gobio around the Falkland islands. J. Appl. Ichthyol. 19:35-39.
* ↑ FishBase (anglès)
* ↑ Brickle, P., V. Laptikhovsky, J. Pompert i A. Bishop, 2003. Ontogenetic changes in the feeding habits and dietary overlap between three abundant rajid species on the Falkland Islands' shelf. J. Mar. Biol. Assoc. UK 83(6):1119-1125.
* ↑ Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.
* ↑ Miller, R.G., 1993. A history and atlas of the fishes of the Antarctic Ocean. Foresta Institute, Nevada.
* ↑ Hureau, J.-C., 1985. Nototheniidae. P. 323-385.
* ↑ Volpedo, A.V. i D.D. Echeverria, 2000. Catálogo y claves de otolitos para la identificación de peces del mar argentino. Editorial Dunken, Buenos Aires. 88 p.
* ↑ Nakamura, I., T. Inada, M. Takeda i H. Hatanaka, 1986. Important fishes trawled off Patagonia. Japan Marine Fishery Resource Research Center, Tòquio (Japó). 369 p.
* ↑ Cousseau, B. i Perrotta, R.G., 1998. Peces marinos de Argentina. Biología, distribución, pesca. Instituto National de Investigación y Desarrollo Pesquero (INIDEP), Mar del Plata, l'Argentina. 163 p.
* ↑ Mc Kenna, J.E. Jr., 1991. Trophic relationships within the Antarctic demersal fish community of South Georgia Island. Fish. Bull. 89:643-654.
* ↑ Dewitt, H.H., P.C. Heemstra i O. Gon, 1990. Nototheniidae. P. 279-331. A: O. Gon i P.C. Heemstra (eds.). Fishes of the Southern Ocean. J.L.B. Smith Institute of Ichthyology, Grahamstown, Sud-àfrica.
* ↑ Brickle, P., K. Mackenzie i A. Pike, 2005. Parasites of the Patagonian toothfish, Dissostichus eleginoides (Smitt 1898), in different parts of the Subantarctic. Polar Biol. 28:663-671.
* ↑ Duhamel, G., 1997. L'ichtyofaune des îles australes françaises de l'océan Indien. Cybium 21(1) suppl.: 147-168.
* ↑ Eastman, J.T. i R.R. Eakin, 2000. An updated species list for notothenioid fish (Perciformes; Notothenioidei), with comments on Antarctic species. Arch. Fish. Mar. Res. 48(1):11-20.
* ↑ Lloris, D. i J. Rucabado, 1991. Ictiofauna del canal Beagle (Tierra de Fuego), aspectos ecológicos y análisis biogeográfico. Publ. Espec. Inst. Esp. Oceanogr. 8, Madrid. 182 p.
* ↑ Nion, H., C. Rios i P. Meneses, 2002. Peces del Uruguay: Lista sistemática y nombres comunes. Montevideo, Uruguai, DINARA, Infopesca.
* ↑ FAO, 1992. FAO yearbook 1990. Fishery statistics. Catches and landings. FAO Fish. Ser. (38). FAO Stat. Ser. 70:(105):647 p.
* ↑ Environmental Defense Fund Arxivat 2012-09-26 a Wayback Machine. (anglès)
* ↑ Monterey Bay Aquarium Seafood Watch Arxivat 2011-09-29 a Wayback Machine. (anglès)
* ↑ Kock, K.-H., G. Duhamel i J.-C. Hureau, 1985. Biology and status of exploited Antarctic fish stocks: a review. Biomass Sci. 6(8):143 p.

## Enllaços externs

* BioLib (anglès)
* AQUATAB
* Toothfish at risk from illegal catches (anglès)